ଭୁବନେଶ୍ୱର : ନନ୍ଦନକାନନ ବୁଲି ଯିବାକୁ ବାହାରିଛନ୍ତି କି ? ଟିକେ ଅଧିକ ଖର୍ଚ୍ଚ ପାଇଁ ପସ୍ତୁତ ହୋଇଯା'ନ୍ତୁ। କାରଣ ଶନିବାର ନନ୍ଦନକାନନ ପ୍ରାଣୀ ଉଦ୍ୟାନର କର୍ତ୍ତୃପକ୍ଷ ଏହାର ପ୍ରବେଶ ଶୁଳ୍କ ୧୦ ଟଙ୍କା ବଢାଇ ଦେଇଛନ୍ତି। ଅର୍ଥାତ୍ ପୂର୍ବରୁ ଥିବା ପ୍ରବେଶ ଶୁଳ୍କ ୪୦ ଟଙ୍କା ରୁ ୫୦ ଟଙ୍କାକୁ ବୃଦ୍ଧି ହୋଇଛି।
ସୂଚନା ଅନୁସାରେ, ଏହି ନୂତନ ବର୍ଦ୍ଧିତ ପ୍ରବେଶ ଶୁଳ୍କ ଆସନ୍ତା ଅପ୍ରେଲ ପହିଲାରୁ ଲାଗୁହେବ ବୋଲି ଜଣାପଡ଼ିଛି । କିନ୍ତୁ ୧୯ ବର୍ଷ ତଳର ଶିଶୁ ମାନଙ୍କ ପାଇଁ ମୁଣ୍ଡପିଛା ପୂର୍ବଭଳି ୧୦ ଟଙ୍କା ରହିଛି । ସେଥିରେ କୌଣସି ବୃଦ୍ଧି କରାଯାଇନାହିଁ ।
